**Kantolan Tuparit – ohjelman taustoja medialle**

**15–15.15,** **The Hämpton Dixie Bandin aloitustahdit**

The Hämpton Dixie Bandissa soittavat Jussi Harju, sousafoni. Petri Keinonen, banjo, laulu ja lyömäsoittimet. Pekka Laurikka, pasuuna ja laulu. Yhtye esittää Vanhaa New Orleans jazzia, bluesia ja vanhoja suomalaisia iskelmiä uusina sovituksina.

**15.15–15.25, Tilaisuuden avaus/Linnan Kehitys Oy, Ari Räsänen**

**15.25–15.55, Henna Sara**

Uusien artistien lupaavaan joukkoon tekee nousuaan 19-vuotias Henna Sara, joka on juuri julkaissut kolme singleä "Ikuisesti Sinun", "Plataanipuun varjossa" ja "Rakkauden Heikko Jää".   
Henna on valloittanut lukuisia estradeja mm. esiintyen teatterissa ja hyväntekeväisyystapahtumissa. Facebookissa järjestetyssä Korkkaa Kantola -kisassa Henna keräsi toiseksi eniten ääniä, reilut 300 kpl. Henna on luvannut pienen Kantola-aiheisen yllätyksen setin loppuun.

**15.55–16.05, Pivot\_kerho**

Paikallisen vakio- ja latinalaiskilpatanssiseura Pivot-kerhon eri-ikäiset ja eri-tasoiset tanssijat esittävät kesäisenkuumia latinalaistansseja. Niitä ovat karnevaalimainen samba, veikeä cha cha, suuria tunteita sisältävä rumba ja leikkisä jive.

**16.05–16.35, K.I.M.**

Heikki "Hopo" Kuuselan luotsaama K.i.M eli Keski-ikäiset Miehet on perustettu muutama vuosi sitten näyttelijä-laulaja Hopon kirjoittamien kappaleiden ympärille. Laulusolisti Kuuselan lisäksi bändissä soittavat rumpali Pekka Helanen, basisti Keijo Hakala ja kitaristi Pasi Nuutinen. Yhtyeen musiikki on melodista poprockia.

**16.30–16.40 Taikuri, silmänkääntäjä Martti Siren**

Martti Sirén tuo esityksiinsä taikuuden perinteen ja historian ja sekoittaa sen tämän päivän ihmeisiin. Sirén on järjestänyt useita taikurikursseja niin kansalaisopistoissa kuin muuallakin - nuorille, aikuisille, partiolaisille, larppareille, opettajille ja toisille taikureille.

**16.40–17.10 Uusi Yritys**

Uusi Yritys on muutaman vuoden kasassa ollut "pappa-rock" poppoo Hattulasta ja Hämeenlinnasta, joka soittaa pääasiassa omia biisejä höystettynä omille sanoille muokattuja covereita.Timo Metsola, kitara ja laulu, Jari Kelho, kitara, Antti Jaakkola, rummut   
Risto Pekonen, basso ja laulu **+** uutena laulusolistina Kimmo Kopra

**17.10–17.20 Mystikko Aleksander 13.**Hämeen Keskiaikamarkkinoilta tuttu omituisten esineiden keräilijä ja  
mystiikan sekä rajatiedon tutkija Mystikko Aleksander 13. Yleisö pääsee seuraamaan outoja maagisia ilmiöitä, erikoisia esineitä ja kuulemaan niihin liittyviä tarinoita.

**17.20–17.50 Rikoslaki**Rikoslaki on vuoden 2010 alusta asti toiminut punkbändi. Yhtye käyttää tyylilajistaan nimitystä *punsk.* Yhtye on perustettu Hämeenlinnan Sairiossa. Rikoslaki-yhtyeessä soittavat Aake (kitara), Harri (kitara), Mikko (laulu), Rambo (basso) ja Juuso (rummut).

**17.50–18.05 Improryhmä Mineemi**Mineemi on ryhmä kunnianhimoisia teatterinharrastajia, teatteri-alan ammattilaisia sekä alalle tähtääviä nuoria. Alussa on aihe, idea tai sana. Käsikirjoittajana ja ohjaajana on itse katsoja. Luvassa sketsejä, laulua ja runoa. Ryhmään kuuluvat Neea Viitamäki, Minna Helkiö ja Miikka Anttila.

**18.05–18.30 Estado Novo**70-luvuntyylisestä psykedeelivaikutteista groovya rockia. Estado Novossa vaikuttavat hämeenlinnalainen tuottajaHiili Hiilesmaa rummuissa, Kalle Sundström kitaran varressa, aikanaan Don Huonoistakin tuttu Jukka Puurula bassossa ja Teppo Haapasalo solistina.

**18.30–18.40 Tanssiseura Baunssi**Tarjoaa lavatanssia, rock´n`rollia & swingitanssia sekä harrastaja- että kilpatasolla.

**18.40–19.10 Sata Kaskelottia**Sata Kaskelottia on Hämeenlinna–Helsinki-akselilta kotoisin oleva orkesteri, joka vie raskaampiin tunnelmiin.Julkaisi esikoisalbuminsa Sata kaskelottia tammikuussa.Orkesterissa soittavat: Eetu Kauppinen, Matti Kangaskoski, Jukka-Pekka Kupi ja Ville Salonen.

**19.10–19.55 Sense Of Fall**Illan pääesiintyjäSense Of Fall on viisihenkinen, monipuolista melodista metallia soittava bändi Hämeenlinnasta. Musiikissaan synkänkauniit melodiat kohtaavat vaihtelevasti sekä aggressiivista ja groovaavaa riffittelyä. Sense Of Fall julkaisi vastikään viiden biisin ”Fallen Statues” EP:nsä.Bändi otti Facebookin Korkkaa Kantola -kisan voiton 376 äänellä.